《双流遗爱代王方伯作》
明代·祁顺

制锦遗芳直至今，双流祠宇倚云林。一生贞操莱公柏，千古清风子贱琴。

赠典重加都宪秩，来思难尽小民心。旧时惠爱知何限，山共崔嵬水共深。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。